สาระสำคัญของพระราชบัญญัติควบคุมผลิตภัณฑ์ยาสูบ พ.ศ. 2560 มีอะไรบ้าง
คำขวัญวันงดสูบบุหรี่โลก ประจำปี 2560  คือ “บุหรี่” ภัยคุกคามต่อการพัฒนา (Tobacco – a threat to development)

การสูบบุหรี่ นอกจากจะเป็นอันตรายต่อผู้สูบเองแล้ว ยังเป็นอันตรายต่อผู้ใกล้ชิดอีกด้วย คือ หากเด็กได้รับควันบุหรี่ จะป่วยเป็นโรคหลอดลมอักเสบ โรคปอดบวม โรคหอบหืด หูชั้นนอกอักเสบเพิ่มมากขึ้น หากหญิงมีครรภ์ได้รับควันบุหรี่ จะทำให้น้ำหนักตัวเพิ่มน้อยกว่าปกติ รวมทั้งมีโอกาสแท้งลูก และคลอดลูกก่อนกำหนด อีกทั้งยังส่งผลต่อทารกในครรภ์ที่อาจทำให้สมองช้ากว่าปกติ มีความผิดปกติทางระบบประสาท และระบบความจำ 

สาระสำคัญของ พระราชบัญญัติควบคุมผลิตภัณฑ์ยาสูบ พ.ศ. 2560 คือ


1. ห้ามขาย หรือ ให้ผลิตภัณฑ์ยาสูบแก่บุคคลอายุต่ำกว่า 20 ปีบริบูรณ์ หากสงสัยอายุของผู้ซื้อหรือผู้รับผลิตภัณฑ์ยาสูบ (ผู้ขาย หรือ ผู้ให้ ต้องขอดูบัตรประจําตัวประชาชนหรือหลักฐานที่แสดงอายุ ของบุคคลนั้นก่อน)


2. ห้าม ใช้ จ้าง วาน หรือยินยอมให้บุคคลอายุต่ำกว่าสิบแปดปีบริบูรณ์ขายหรือให้ผลิตภัณฑ์ยาสูบ

พ.ร.บ. ควบคุมผลิตภัณฑ์ยาสูบ พ.ศ.2560 มีผลใช้บังคับวันที่ 4 กรกฎาคม พ.ศ. 2560

ร้านค้าปลีกห้ามขายลักษณะให้ขายหรือซื้อบุหรี่ ดังนี้
- ห้ามขายบุหรี่ โดยไม่มีใบอนุญาต
- ห้ามแสดงให้เห็นว่าขายยาสูบและให้แสดงสื่อรณรงค์
- ห้ามแลก แจก แถม บุหรี่กับสินค้าและบริการอื่นๆ
- ห้ามชิงรางวัลเพื่อตอบแทนการซื้อยาสูบ
- ห้ามขายบุหรี่โดยใช้เครื่องขาย, เร่ขาย, ขายออนไลน์
- ห้ามแสดงราคา, ลดราคายาสูบ ณ จุดขาย

สถานที่ห้ามขายบุหรี่ : วัด โรงเรียน โรงพยาบาล สวนสาธารณะ สวนสัตว์ สวนสนุก

ห้ามผลิตหรือนําเข้าบุหรี่บรรจุต่ํากว่า 20 มวน ต่อซอง เพื่อขายและห้ามแบ่งขาย

ห้ามโฆษณาขายยาสูบ

ที่มา : พระราชบัญญัติ ควบคุมผลิตภัณฑ์ยาสูบ พ.ศ.2560
1.ความรู้พื้นฐานกฏหมาย,2.ประมวลกฎหมายอาญา,5.ประมวลกฎหมายวิธีพิจาณาความอาญา(วิอาญา),20.กฎหมายสาธารณสุข การแพทย์ และโรคระบาด